นอกจากชายหาดแล้วในภูเก็ตยังมีสถานที่ท่องเที่ยวทางธรรมชาติอื่น ๆ อีกมากมายที่สามารถชมวิวทิวทัศน์ทั้งในตอนพระอาทิตย์ขึ้น และพระอาทิตย์ตกดิน อาทิ แหลมพรหมเทพ, แหลมกระทิง, เขาโต๊ะแซะ, จุดชมวิวเขารัง, จุดชมวิวกังหันลม, จุดชมวิวเขาช่องขาด, จุดชมวิว 3 อ่าว และพระใหญ่ภูเก็ต เป็นต้น ยิ่งไปกว่านั้นยังมีย่านเมืองเก่าและสตรีทอาร์ทหรือ Phuket Old Town ก็เป็นที่นิยมในนักท่องเที่ยวมากเช่นเดียวกัน เนื่องด้วยโอบล้อมไปด้วยอาคารที่มีสถาปัตยกรรมชิโน-โปรตุกีสอันสวยงามและเป็นเอกลักษณ์ รวมถึงมีร้านรวงต่าง ๆ มากมายที่จำหน่ายทั้งสินค้า อาหาร คลับบาร์ และมีคาเฟ่หลายแห่งอีกด้วย